# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **COMUNA POIANA STAMPEI**, cu sediul în com. Poiana Stampei, sat Poiana Stampei, str. Principală, nr. 228, Judetul Suceava, înregistrată la APM Suceava cu nr. 769/30.01.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.06.2018, că proiectul **“Extindere rețea de apă și rețea de canalizare în satele Căsoi, Teșna și în zona haltei CFR din satul Poiana Stampei, comuna Poiana Stampei, județul Suceava“** propus a fi amplasat în com. Poiana Stampei, sat Căsoi, Teșna, Poiana Stampei, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

a) proiectul se încadrează în prevederile Hotărârii Guvernului nr. 445/2009, anexa nr. 2, pct.13, lit. a) Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului și la pct. 10 b). proiecte de dezvoltare urbană;

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

c) mărimea proiectului:

*Situatia existenta:*

Localitatea Poiana Stampei dispune partial atat de de retea de alimentare cu apa, cât și sistem centralizat de canalizare a apelor uzate menajere, localitatea Tesna dispune doar de rețea de alimentare cu apă, iar în localitatea Căsoi lipsesc ambele.

Scopul proiectului este extinderea retelei de alimentare cu apa in localitatea Casoi si zona haltei CFR din Poina Stampei si extinderea retelei de canalizare a apei uzate menajere din localitatile Casoi, Tesna si zona haltei CFR din satul Poiana Stampei.

Localitatile vor fi conectate in totalitate din punct de vedere al infrastructurii de apa uzata si alimentare cu apa.

*Lucrari proiectate*:

Sistemul de alimentare cu apa va cuprinde:

- înmagazinare in rezervor metalic de 100 mc in localitatea Casoi pe partea stanga a drumului national DN17 la km 119+880

- statie de pompare apa in localitatea Poina Stampei, pe partea stanga a drumului national DN17 la km 123+725

- distribuţia apei la consumatori: lungimea totala a retelei de alimentare cu apa este de 11489 m, din care retea de apa 7669m si conducta de aductiune 3820 m

- 2 subtraversări DN17.

Evacuarea apelor uzate menajere:

- din reteaua de canalizare a localitatii Casoi si zona Haltei CFR din localitatea Poiana Stampei se va realiza cu ajutorul a doua statii de pompare SP1 si SP2, direct intr-un camin de canalizare existent aflat in zona Haltei CFR din localitatea Poiana Stampei,

- in localitatea Tesna, evacuarea se va realiza cu ajutorul unei statii de pompare SP3 direct intr-un camin de canalizare existent al canalului colector amplasat la inceputul drumului comunal DC85, care va transporta apele uzate menajere catre statia de epurare din localitatea Poiana Stampei.

- lungimea retelei de canalizare propusa ce urmeaza a se realiza este de 7926 m, din care conductele de refulare 855 m.

- apele uzate vor fi epurate în stația de epurare a Comunei Poiana Stampei.

d) *cumularea cu alte proiecte:* nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier:*

1. Apa potabila din sursa proprie
2. Energie electrica – va fi asigurata de reteaua electrica din localitate

*Deşeuri:* Principalele categorii de deşeuri care vor rezulta din activitatea de execuţie a proiectului sunt:

1. pulberi ciment de la operaţiile de construcţii şi finisaje;
2. pământul în exces de la operaţiile de săpături

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*f) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*g) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**2. Localizarea proiectului**

2.1 *utilizarea existentă a terenului*: conform certificatului de urbanism nr. 50/05.12.2017, suprafata totala ce urmeaza a fi ocupata definitiv se afla in intravilanul localitatilor Casoi, Tesna si Poiana Stampei, pe drumuri aflate in domeniul public al comunei Poiana Stampei, pe langa drumul national DN 17 si drumurilor comunale si forestiere. Pentru retele de canal, latimea ocupata temporar este egala cu latimea transeei. Latimea zonei de lucru si protectie se poate estima la valoarea de 2,0 m.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – conform certificatului de urbanism regimul actual este teren cu vegetație forestieră; nu se efectuează defrisări;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află in comuna Poiana Stampei.

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Proiectul propus nu poate afecta direct sau indirect nici o arie protejată de interes comunitar.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 50/05.12.2017, emis de Primaria Comunei Poiana Stampei.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

 - la finalizarea lucrarilor se va intocmi documentatia tehnică pentru obtinerea autorizatiei de mediu.

**Condiţii impuse pentru organizarea de şantier**:

 - se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

 Prezenta decizie este valabilă pe toată perioada de aplicare a proiectului.

Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Şef Serviciu Avize, Acorduri, Autorizaţii

 Intocmit